text: Julelys koster kassen
  21 november 2011 kl. 08.22
  Julebelysning koster 120 millioner kr. i elforbrug.
  Fra midt november til slutningen af januar vil danskerne bruge op mod 60 millioner kilowatt-timer, svarende til 120 millioner kr., viser en opgørelse fra Dansk Energi.
   
  Og det på trods af, at julebelysningen er blevet betydelig mere energieffektiv.
   
  - Vi kan se, at perioden med julebelysningen er blevet udvidet de senere år. Hvor vi før primært startede i december måned med at udsmykke haver og tage, starter brugen af lyskæder for flere og flere allerede i november og slutter først med udgangen af januar. Det øger selvfølgelig elforbruget og koster på elregningen, siger Richard Schalburg, forbrugerekspert i Dansk Energi.
   
  Man kan dog spare penge ved at have en god energiadfærd og huske at slukke for lyskæderne om dagen, og når man ikke er hjemme. 
  Et tænd-sluk ur til 20 kr. er for eksempel en god løsning til at hjælpe med at få slukket for udendørskæderne.
  Indendørs kan man blot gå en runde, inden man går i seng om aftenen eller forlader huset.
  